

Ordning for

Dåp i egen gudstjeneste

Vedtatt av Kirkemøtet 2017

1. Før gudstjenesten begynner, tar dåpsfølget plass i kirken.
2. Under ledd 1 Preludium kan det ordnes en prosesjon. Hvis en bruker prosesjonskors, skal dette alltid bæres fremst i prosesjonen. Deretter kan en bære dåpskannen, som settes på plass i døpefonten. Den/de som bærer barn, kan følges av en fra dåpsfølget.
3. Prosesjon og inngangssalme kan eventuelt kombineres. Tilsvarende kan forsamlingen eventuelt gå ut i prosesjon under postludiet.
4. Ved dåpshandlingen nevnes bare dåpskandidatens fornavn (uten mellomnavn eller slektsnavn), mens det fulle navnet tas med under ledd 3 Inngangsord.
5. Liturgen bærer stola i hvitt eller i kirkeårstidens farge.

# Samling

## |Preludium

Det spilles et preludium, normalt som forspill til inngangssalmen. Dåpskandidatene, både barn som bæres og de som går selv, kommer inn i kirken i prosesjon under preludiet. De tar plass etter stedetsskikk.

Menigheten reiser seg for å ta imot prosesjonen.

## | Inngangssalme

Menigheten blir stående under inngangssalmen.

## | Inngangsord

**L |** I Faderens og Sønnens og Den hellige ånds navn.

ELLER

**L |** I Faderens og Sønnens og Den hellige ånds navn: Vår skaper, frigjører og livgiver.

Menigheten setter seg.

Her kan det kort sies noe om gudstjenesten som følger. Dåpskandidatenes fulle navn nevnes.

Her kan følge:

## | Samlingsbønn

**L |** La oss be.

ENTEN A

**L/ML |** Hellige Gud, vi priser deg for alt som lar oss kjenne at du ergod.

Takk for at du i dåpen knytter rike løfter til vårt liv. Her for ditt ansikt ber vi: Gi oss åpne sinn, takknemlige hjerter og villige hender,

så vi kan ta imot ditt ord, lovprise deg for din godhet, og i ord og gjerning vitne om dine storverk.

ELLER B

**L/ML |** Hellige Gud, du som har gitt oss livet i gave.

Takk for at du tar imot oss i dåpen og styrker oss i nattverdens måltid.

Led oss ved ditt ord

og gjør oss åpne for det du vil gi oss.

ELLER C

**A | Treenige Gud, du som i dåpen har gitt oss et hjem i din kirke og satt oss et evig mål hos deg: Led oss på dine veier.**

ELLER D

En annen egnet samlingsbønn.

## | Mottakelse til dåp

Ved dåp av barn:

**L |** Med takk og glede bringer vi i dag *dette barnet/disse barna* til Gud i den hellige dåp. I dåpen tar Gud imot oss og forener oss med den korsfestede og oppstandne Jesus Kristus.

Ved dåp av større barn, unge eller voksne:

**L |** Med takk og glede bringer vi i dag *NN/dere* til Gud

i den hellige dåp. I dåpen tar Gud imot oss og forener oss medden korsfestede og oppstandne Jesus Kristus.

Følgende skriftord kan leses:

**L |** For så høyt har Gud elsket verden at han ga sin Sønn, den enbårne, for at hver den som tror på ham, ikke skal gå fortapt, men ha evig liv. Joh 3,16

**L |** Hør hvor vennlig Jesus tar imot barna og åpner Guds rike for dem:

Teksten leses av en i dåpsfølget, en annen medliturg eller liturgen:

**ML/L |** De bar små barn til Jesus for at han skulle røre ved dem, men disiplene viste dem bort. Da Jesus så det, ble han sint og sa til dem: «La de små barna komme til meg, og hindre dem ikke! For Guds rike tilhører slike som dem. Sannelig, jeg sier dere: Den som ikke tar imot Guds rike slik som et lite barn, skal ikke komme inn i det.» Og han tok dem inn til seg, la hendene på dem og velsignet dem.Mark 10,13–16

Ved dåp av større barn, unge eller voksne kan denne teksten erstattes med:

**L |** Hør hva apostelen Paulus sier om dåpen:

**ML/L |** Det ble åpenbart hvor god vår Gud og frelser er, og at han elsker menneskene: Han frelste oss, ikke på grunn av våre rettferdige gjerninger, men fordi han er

barmhjertig. Han frelste oss ved badet som gjenføder og fornyer ved Den hellige ånd, som han så rikelig har øst ut over oss ved Jesus Kristus, vår frelser, så vi skulle bli rettferdige ved hans nåde og bli arvinger til det evige liv, som er vårt håp. Tit 3,4–7

ELLER

**L |** Jesus sier at vi blir født på ny i dåpen:

**ML/L |** Det var en mann som het Nikodemus. Han var fariseer og en av jødenes rådsherrer. Han kom til Jesus om natten og sa:

«Rabbi, vi vet at du er en lærer som er kommet fra Gud. For ingen kan gjøre de tegnene du gjør, uten at Gud er med ham.» Jesus svarte: «Sannelig, sannelig, jeg sier deg: Den som ikke blir født på ny, kan ikke se Guds rike.» «Hvordan kan en som er gammel, bli født?» sa Nikodemus. «Kan noen komme inn i mors liv igjen og bli født for andre gang?» Jesus svarte:

«Sannelig, sannelig, jeg sier deg: Den som ikke blir født av vann og Ånd, kan ikke komme inn i Guds rike.» Joh 3,1–5

ELLER

**L |** Hør hva apostelen Paulus sier om dåpen:

**ML/L |** Vet dere ikke at alle vi som ble døpt til Kristus Jesus, ble døpt til hans død? Vi ble begravet med ham da vi ble døpt med denne dåpen til døden. Og som Kristus ble reist opp fra de døde ved sin Fars herlighet, skal også vi vandre i et nytt liv. Har vi vokst sammen med Kristus i en død som er lik hans, skal vi være ett med ham

i en oppstandelse som er lik hans. Vi vet at vårt gamle menneske ble korsfestet med ham, for at den kroppen som er underlagt synden, skulle tilintetgjøres og vi ikke lenger være slaver under synden. For den som er død, er befridd fra synden. Er vi døde med Kristus, tror vi at vi også skal leve medham. Rom 6,3–8

**L |** La oss takke og be:

**ML/L |** Evige Gud, du som gir liv til alt som lever, og har skapt oss i ditt bilde:

Vi takker deg for *NN/NN (fornavn). Hun/Han/De* er dyrebar(e) i dine øyne. Omslutt *henne/ham/dem* med din kjærlighet og gi *henne/ham/dem* et hjem i din kirke. Amen.

# Ordet

## | Skriftlesning

**L |** La oss høre Herrens ord.

En eller to av de følgende tekstene eller av søndagens tekster fra Tekstbok for Den norske kirke leses.

Tekstene leses gjerne av en fra dåpsfølget eller av en annen medliturg.

**L |** Jesus sier at vi blir født på ny i dåpen. Slik står det skrevet i evangeliet etter Johannes:

**ML/L** Det var en mann som het Nikodemus. Han var fariseer og en av jødenes rådsherrer. Han kom til Jesus om natten og sa: «Rabbi, vi vet at du er en lærer som er kommet fra Gud. For ingen kan gjøre de tegnene du gjør, uten at Gud er med ham.» Jesus svarte: «Sannelig, sannelig, jeg sier deg: Den som ikke blir født på ny, kan ikke se Guds rike.» «Hvordan kan en som er gammel, bli født?» sa Nikodemus. «Kan noen komme inn i mors liv igjen og bli født for andre gang?» Jesus svarte: «Sannelig, sannelig, jegsier deg: Den som ikkeblirfødt av vann og Ånd, kan ikke komme inn i Guds rike.» Joh 3,1–5

ELLER

**L |** Apostelen Paulus sier om dåpen i brevet til Titus:

**ML/L |** Det ble åpenbart hvor god vår Gud og frelser er, og at han elsker menneskene: Han frelste oss, ikke på grunn av våre rettferdige gjerninger, men fordi han er barmhjertig. Han frelste oss ved badet som gjenføder og fornyer ved Den hellige ånd, som han så rikelig har øst ut over oss ved Jesus Kristus, vår frelser, så vi skulle bli rettferdige ved hans nåde og bli arvinger til det evige liv, som er vårt håp. Tit 3,4–7

ELLER

**L |** Apostelen Paulus sier om dåpen i brevet til menigheten i Rom:

**ML/L |** Vet dere ikke at alle vi som ble døpt til Kristus Jesus, ble døpt til hans død? Vi ble begravet med ham da vi ble døpt med denne dåpen til døden. Og som Kristus ble reist opp fra de døde ved sin Fars herlighet, skal også vi vandre i et nytt liv. Har vi vokst sammen med Kristus i en død som er lik hans, skal vi være ett med ham i en oppstandelse som er

lik hans. Rom 6,3–5

ELLER

**L |** Apostelen Paulus sier om dåpen i brevet til menigheten i Galatia:

**ML/L |** Dere er alle Guds barn ved troen, i Kristus Jesus. Alle dere som er døpt til Kristus, har kledd dere i Kristus. Her er ikke jøde eller greker, her er ikke slave eller fri, her er ikke mann og kvinne. Dere er alle én i Kristus Jesus. Gal 3,26–28

ELLER

**L |** Apostelen Paulus vitner om det vi som døpte eier i troen. Slik står det skrevet i brevet til menigheten i Rom:

**ML/L |** Hvem kan skille oss fra Kristi kjærlighet? Nød, angst, forfølgelse, sult, nakenhet, fare eller sverd? For jeg er viss på at verken død eller liv, verken engler eller krefter, verken det som nå er eller det som kommer, eller noen makt, verken det som er i det høye eller i det dype, eller noen annen skapning, skal kunne skille oss fra Guds kjærlighet i Kristus Jesus, vår Herre. Rom 8,35.38–39

Andre eksempler på egnede tekster:

Sal 8,4–6.10; Sal 139,13–16; Matt 3,13–17; Mark 9,33–37; Joh 3,5–8; Apg

2,37–41, Apg 8,36–38; Ef 3,14–21; 1 Joh 3,1–2

Tekstlesningen kan avsluttes med:

Slik lyder Herrens ord.

## |Dåpssalme

Dåpssalmen kan eventuelt deles, slik at noen vers synges før og noen vers etter prekenen.

## | Preken

Liturgen holder en kort preken knyttet til en eller ﬂere av tekstene som er lest. Prekenen kan avsluttes med lovprisningen:

**L |** Ære være Faderen og Sønnen og Den hellige ånd,

som var og er og blir én sann Gud fra evighet og til evighet.

# Forbønn

Forbønn kan utelates i denne ordningen.

## | Menighetens forbønn

Etter bønneleddene følger et kort menighetssvar.

**L |** La oss takke og be:

ENTEN

**ML/L |** Far i himmelen: Takk for at duskapte oss,

og takk for at du skapte jorden vi bor på. Takk for at du kjenner oss og elsker oss.

Hjelp oss til å ta vare på hverandre og på alt det du har skapt.

**M | Herre, hør vår bønn.**

**ML/L |** Kjære Jesus:

Du har seiret over døden og det onde.

Du er vår venn og vil være med oss alle dager. Takk for at vi får være trygge hos deg.

Vær hos alle som er ensomme og redde. Lær oss å være til stede for hverandre.

Hjelp oss å kjempe mot undertrykkelse og urett.

**M | Herre, hør vår bønn.**

**ML/L |** Gode Hellige Ånd:

Du viser oss veien vi skal gå. Gi oss vilje og kraft til å gå den.

Gi oss visdom og styrke så vi kan stå sammen. Du har kalt oss til å være din kirke.

Kom til oss med dine gaver

og hjelp oss til å være lys og salt i verden.

**M | Herre, hør vår bønn.**

ELLER

En annen egnet forbønn, gjerne lokalt utformet.

# Dåp

## | Dåpsbefalingen

**L |** La oss høre Jesu ord og befaling om den hellige dåp:

Teksten leses av en i dåpsfølget, en annen medliturg eller liturgen:

**ML/L |** Jeg har fått all makt i himmelen og på jorden. Gå derfor og gjør alle folkeslag til disipler: Døp dem til Faderens og Sønnens og Den hellige ånds navn og lær dem å holde alt det jeg har befalt dere. Og se, jeg er med dere alle dager inntil verdens ende. Matt 28, 18–20

## 11| Fadderansvaret

Ved dåp av barn:

**L |** Vil foreldre og faddere reise seg.

Dere skal være vitner om at *dette barnet/disse barna* er døpt med denkristne dåp. Sammen med vår menighet og hele kirken

får dere del i et hellig ansvar: å vise omsorg for *henne/ham/dem*, be for*henne/ham/dem*, lære *henne/ham/dem*selv å be og hjelpe *henne/ham/dem* til å bruke Guds ord og delta i den hellige nattverd, så *hun/han/de* kan leve og vokse i den kristne tro.

Ved dåp av større barn, unge eller voksne:

**L |** Vil (foreldre og) faddere reise seg.

Dere skal være vitner om at *NN/disse* er døpt med den kristne dåp. Sammen med vår menighet og hele kirken får dere del i et hellig ansvar: å vise omsorg for *henne/ ham/dem*, be for *henne/ham/dem* og hjelpe *henne/ham/ dem* til å bruke Guds ord og delta i den hellige nattverd, så *hun/han/de* kan leve og vokse i den kristne tro.

## 12 | Forsakelsen og troen

Ved dåp av barn:

**L |** La oss sammen bekjenne forsakelsen og troen som vi døpes til.

Alle reiser seg.

Ved dåp av større barn, unge eller voksne:

**L |** Vil du sammen med denne menigheten bekjenne forsakelsen og troen som vi døpes til?

**Dåpskandidaten|** Ja.

Dåpskandidaten kan om nødvendig bekrefte sitt ja, her og ved dåpshandlingen, på andre måter enn med verbalt språk.

De som selv kan svare på spørsmålet, spørres først. Når alle har svart, sier liturgen:

**L |** La oss sammen bekjenne forsakelsen og troen.

Alle reiser seg.

**A | Jeg forsaker djevelen og alle hans gjerninger og alt hans vesen.**

**Jeg tror på Gud Fader, den**

**allmektige, himmelens og jordens skaper.**

**Jeg tror på Jesus Kristus,**

**Guds enbårne Sønn, vår Herre,**

**som ble unnfanget ved Den hellige ånd, født av jomfru Maria,**

**pint under Pontius Pilatus, korsfestet, død og begravet, fór ned til dødsriket,**

**stod opp fra de døde tredje dag, fór opp til himmelen,**

**sitter ved Guds, den allmektige Faders høyre hånd, skal derfra komme igjen**

**for å dømme levende og døde.**

**Jeg tror på Den hellige ånd, en hellig, allmenn kirke,**

**de helliges samfunn, syndenes forlatelse, legemets oppstandelse og det evige liv.**

**Amen.** Den apostoliske trosbekjennelse

## 13| Dåpshandlingen

Vannet helles i døpefonten.

**L |** Barmhjertige Gud, vi takker deg for at dåpens vann ved ditt ord er en nådens kilde, der du tilgir oss vår synd, frelser oss fra dødens makt og gir oss løfte om det evige liv. Send din Ånd så *hun/han/de* som døpes reises opp til det nye livet med Jesus Kristus, vår Herre.

Mellom hver dåp kan det synges et vers fra en egnet salme. Dåpsfølget går frem til døpefonten.

Ved dåp av barn:

**L |** Hva heter barnet?

Den som bærer barnet, sier barnets fornavn.

**L |** Vil dere at *NN* skal døpes til Faderens og Sønnens og Den hellige ånds navn og oppdras til et liv i den kristne forsakelse og tro?

Den som bærer barnet, foreldre/foresatte og faddere, svarer:

Ja.

Ved dåp av større barn, unge eller voksne:

**L |** Hva heter du?

Den som skal døpes, svarer selv ved å si fornavnet sitt. Om nødvendig kan en annen si navnet.

**L |** *NN*, vil du bli døpt til Faderens og Sønnens og Den hellige ånds navn og leve i den kristne forsakelse og tro?

Den som skal døpes, svarer:

Ja.

Liturgen vender seg mot barnets/dåpskandidatens ansikt og ber bønnen med åpen håndﬂate.

**L |** Gud bevare din utgang og din inngang fra nå og til evig tid. Jeg tegner deg med det hellige korsets tegn  til vitnesbyrd om at du skal tilhøre den korsfestede og oppstandne Jesus Kristus og tro på ham.

**L |** *NN*, etter vår Herre Jesu Kristi ord og befaling døper jeg deg til Faderens og Sønnens og Den hellige ånds navn.

Mens dette sies, øser liturgen med hånden rikelig med vann over hodet til den som døpes, tre ganger.

Liturgen legger, gjerne sammen med fadderne, hånden på den døptes hode og sier:

**L |** Den allmektige Gud har i dåpen gitt deg sin hellige Ånd, født deg på ny og tatt deg inn i sin troende menighet. Gud styrke deg med sin nåde til det evige liv.

Fred være med deg.

Barnet vendes mot menigheten eller løftes opp. Ved dåp av større barn, unge eller voksne kan disse vende seg mot menigheten. Følgende ord sies:

**L |** Dette er *NN,* Guds barn, døpt inn i vår menighet og Kristi verdensvide kirke.

Etter hver dåp og presentasjon kan det tennes et lys. Liturgen kan si:

**L |** Et lys er tent for *NN*.

Lysene settes i en lysholder.

Når alle dåpslysene er tent, sier liturgen:

**L |** Jesus sier: «Jeg er verdens lys. Den som følger meg, skal ikke vandre i mørket, men ha livets lys.» Joh 8,12

## 14 | Bønn og lovprisning

**L |** La oss takke og be.

ENTEN A

**ML/L |** Trofaste Gud,

vi takker deg for dåpen,

der du tar imot oss og kaller oss ved navn. Vi ber for *NN/barna/dem* som er døpt i dag.

Vær med *henne/ham/dem* gjennom livet og bevar *henne/ham/dem* i dåpens nåde. Styrk foreldre og faddere i deres oppgave. Gud, hør vår bønn.

ELLER B

**ML/L |** Trofaste Gud,

vi takker deg for dåpen,

der du tar oss inn i din kirke.

Vi ber for *NN/barna/dem* som er døpt i dag. Hold din vernende hånd over *henne/ham/dem*,

og gi kjærlighet og visdom til alle som har ansvar for

*henne/ham/dem*. Gud, hør vår bønn.

ELLER C

**ML/L |** Trofaste Gud,

vi takker deg for dåpen

og løftet om at Jesus er med oss alle våre dager. Vi ber for *NN/dem* som er døpt i dag.

Bevar *henne/ham/dem* i troen på deg, så *hun/han/de* kan vandre i lyset

og nå det evige mål i ditt rike. Gud, hør vår bønn.

Fadervår fremsies. Dersom det er nattverd i dåpsgudstjenesten, kan Fadervår falle bort her.

**L |** La oss sammen be den bønnen Jesus har lært oss:

**A | Vår Far i himmelen! La navnet ditt helliges. La riket ditt komme.**

**La viljen din skje på jorden slik som i himmelen. Gi oss i dag vårt daglige brød,**

**og tilgi oss vår skyld, slik også vi tilgir våre skyldnere. Og la oss ikke komme i fristelse, men frels oss fra det onde.**

**For riket er ditt**

**og makten og æren i evighet. Amen.**

Det er også anledning til å benytte Fadervår etter 1977-liturgien eller etter 1920- liturgien.

**L |** Lovet være Gud, vår Herre Jesu Kristi Far, han som i sin rike miskunn har født oss på ny til et levende håp ved Jesu Kristi oppstandelse fra de døde! 1 Pet 1,3

Dersom det feires nattverd i dåpsgudstjenesten, ﬁnner den sted her.

## 15| Musikk

Her kan det fremføres egnet sang eller instrumentalmusikk ved deltakere i dåpsfølget eller andre.

# Sendelse

## 16 | Utgangssalme

Menigheten står under salmen og velsignelsen.

## 17| Velsignelsen

Velsignelsen fremsies eller synges.

Velsignelsen kan mottas ved at den enkelte gjør korsets tegn. Innledning til velsignelsen kan være:

**ML/L synger |** La oss prise Herren.

Menigheten reiser seg.

**M | Gud være lovet. Halleluja. Halleluja. Halleluja.**

ELLER

**L sier |** Ta imot velsignelsen.

Menigheten reiser seg.

**L |** Herren velsigne deg og bevare deg.

Herren la sitt ansikt lyse over deg og være deg nådig. Herren løfte sitt åsyn på deg og gi deg fred. 

Dersom velsignelsen messes, synger menigheten:

**M | Amen. Amen. Amen.**

*Tre ganger tre bønneslag.*

## 18 | Utsendelse

Dersom menigheten blir sittende under det etterfølgende postludiet, kan utsendelsesordene sies etter postludiet.

ENTEN

**L |** Gå i fred.

ELLER

**L |** Gå i fred. Tjen Herren med glede.

Et annet utsendelsesord som passer til dagens særpreg, kan benyttes i stedet.

## 19 | Postludium

Dersom det er utgangsprosesjon, kan menigheten følge etter prosesjonen. Etter gudstjenesten kan kirkerommet være åpent en stund, med anledning til fotografering, eventuelt til lystenning og stille bønn.